নয়া আইনে তিন তালাকের ক্ষেত্রে খোরপোষ দাবি করতে পারবেন মুসলিম মহিলারা। চলতি শীতকালীন অধিবেশনেই বিলটি সংসদে পাশ হয়ে যাবে বলে আশা করছে কেন্দ্রীয় সরকার। সংসদে পাশ হয়ে গেলেই তিল তালাক আইনের চোখে শাস্তিযোগ্য অপরাধ বলে বিবেচিত হবে, এমনটাই খবর। সেক্ষেত্রে দোষ প্রমাণিত হলে তিন বছরের জেল হতে পারে অভিযুক্তের।বিবাহিত মুসলিম পুরুষদের মধ্যে 'তালাক' শব্দটি তিন বার উচ্চারণের মাধ্যমে তাত্ক্ষণিক বিবাহ বিচ্ছেদ ঘোষণা করার রীতি প্রচলিত। এটি হল তালাক-এ-বিদ্দাত। বিশ্বের বহু দেশে আইন করে এটি নিষিদ্ধ করা হলেও, ভারতে এই প্রথা প্রচলিত।অগাস্ট মাসে এই তালাক-এ-বিদ্দাতকে অসাংবিধানিক ঘোষণা করে সুপ্রিম কোর্ট। কিন্তু তারপরেও হোয়াটসঅ্যাপে, এসএমএসের মাধ্যমে তালাক দেওয়ার অভিযোগ সামনে আসে। এরপরই আইন করে এই প্রথা নিষিদ্ধ করার জন্য কেন্দ্রকে সুপারিশ করে শীর্ষ আদালত।